אני מקווה שתוכלו לתת לי כמה עצות קולעות כפי שאתן נוהגות לעשות. אני מצליח בעסקים ואיש שיחה טוב. כשאני נמצא בפגישה, בחיפוש אחר האישה המתאימה לנישואין, אני יודע שעליי לשאול מהי פילוסופיית החיים שלה, מהן מטרותיה לעתיד ומהי גישתה לגבי מצבים שונים בחיים.
אחת הדרכים להבין אילו סוגי שאלות יש לשאול היא להבין מה צריך להתרחש בכל שלב של תהליך ההיכרות. לדוגמה, שני אנשים שנפגשים בפעם הראשונה צריכים לשבור את הקרח וללמוד קצת זה על זו, כדי לראות אם הם מרגישים בנוח זה בנוכחותו של זו ואם יש להם מספיק מן המשותף כדי לצאת לפגישה שנייה.
הפגישה השנייה היא הזדמנות בה כל צד יכול לראות את הצד השני קצת יותר בבהירות ולהחליט אם הוא רוצה להמשיך ולהעמיק את ההיכרות. השיחה במהלך שלב זה של ההיכרות, בו שני הצדדים לומדים להכיר זה את זו, מתבססת בדרך כלל על "שיחות מטוס" – סוג השיחות שאנשים יכולים לנהל עם אדם זר לצדו הם יושבים במטוס ושעמו אולי לא ייפגשו שנית לעולם. במילים אחרות, זה לא הזמן לחשוף סודות אפלים או מידע אישי ביותר. יש גם מקום לשיחות קלילות יותר בהן ניתן ביטוי להעדפות אישיות, תחומי עניין ודרכי חשיבה.
מה מעניין אתכם ומדוע נמשכתם לכך.
התחביב האהוב עליכם, מדוע הוא מוצא חן בעיניכם וכיצד אתם עוסקים בו.
החוויה הכי מעניינת שהייתה לכם אי פעם בעבודה או בבית הספר.
יש אנשים שקל להם יותר אם הם עוברים במוחם על נושאי השיחה לפני הפגישה. תוכל לבדוק אם קל לך יותר בפגישה לאחר שהקדשת זמן מסוים לחשוב על רעיונות מסוימים ועל דרך הצגתם בשיחה.
אם תמצא את עצמך משתלט על השיחה, הפסק והתחל לשאול שאלות כך שגם בת הזוג שלך תוכל לדבר על אותו נושא. אל תחשוש לשנות את הנושא או לשאול שאלות כגון, "מה זה גרם לך להרגיש? "איך זה היה?" "איך זה נראה?"
אם ביקרתם במקום מיוחד בארץ, איך הייתה חוויה זו בשבילכם וכיצד היא השפיעה עליכם.
לאחר שיצאתם לפגישות מספיק פעמים כך ששניכם מאמינים שיש אפשרות שתינשאו, אנו ממליצות בחום להעלות את נושא הנישואין כדי לוודא ששניכם אכן ממשיכים את הקשר מתוך אותה מטרה. עדיף שלא להסתכן בהגעה למבוי סתום. תוכל לבטא את העניין שלך בנישואין מבלי להלחיץ אף אחד מהצדדים. לדוגמה, תוכל לומר: "אני נהנה לצאת אתך והייתי רוצה להכיר אותך טוב יותר. אבל הייתי רוצה שתדעי שאני מחפש את אשתי לעתיד. זה מוקדם מדי בשבילנו לדעת אם אנחנו מתאימים זה לזו, אבל הייתי רוצה לדעת ששנינו יוצאים מתוך אותה מטרה. האם גם את מעוניינת בקשר למטרת נישואין?"
האמונה שלכם באלוקים וכיצד הרגשתם את מעורבותו או הכוונתו בחייכם.